Flåvær

Flåvær er en liten gruppe med holmer og skjær i Herøyfjorden i Herøy på Sunnmøre, og omfatter holmen Flåvær, Husholmen, Torvholmen og Warholmen.

 Historie 

I 1981 var det totalt 14 innbyggere på de fire holmene. Tidligere var det stor aktivitet på Flåvær på grunn av den sentrale beliggenheten i Herøyfjorden og til den sterkt trafikkerte Flåværleia som går mellom Flåvær og Herøy. 

Flåvær fungerte som fiskevær og handelssted, hadde brukbar havn med gode oppankringsmuligheter og stort antall fortøyningsfester. Da sildefiskeriene var på det høyeste var havnen full av fiskefartøy og da kunne det være opp til 1 500 mennesker samlet der. Fra 1873 til 1976 var der postkontor, og fra 1929 til 1961 og fra 1981 til 1984, skole. Her er også Flåvær fyr som ble  opprettet i 1870.

I dag er Flåvær fraflyttet, men det er mulig å tilbringe ferie og legge konferanser til Flåvær og Torvholmen.

 Eksterne lenker 
 Turistvirksomhet 

Kategori:Øyer i Herøy (Møre og Romsdal)
Kategori:Fiskevær i Møre og Romsdal
Kategori:Handelssteder
Kategori:Tidligere bosetninger i Møre og Romsdal
Kategori:Bosetninger i Herøy (Møre og Romsdal)